text: Fredericia har fået et Udsatte Råd
  03 november 2010 kl. 13.58
  Fredericia Kommune har fået et Udsatteråd, som skal være de udsatte gruppers talerør i forhold til de kommunale indsatser. Socialudvalget har netop sat navne på dets medlemmer. 
    
     
   
     
   
  Det nye Udsatteråds opgave bliver at have fokus på de udsatte gruppers forhold og være deres talerør. Rådet kan ikke behandle enkeltsager, men skal i stedet udtale sig generelt og principielt om kommunens indsatser og være med til at fremme det fælles ansvar for de svageste i Fredericia.
  
  Medlemmer af Udsatterådet er: 
  Formand Frank Hanghøj
  Dorthe Jacobsen (indstillet af Kirkens Korshærs Varmestue)
  Thyra Ernstsen (indstillet af Fredericia Krisecenter)
  Maja Jørgensen (indstillet af Solstrålen)
  Tine Østerlund (indstillet af Stifinder)
  Kjeld Christensen (indstillet af Værestedet Kontakten)
  Gert Ørbæk (indstillet af Havnecaféen)
  Jette Stjerneholm (indstillet af Landsforeningen af Væresteder)
  Jack Bonné (indstillet af Gadeholdet)
  